CELEX: 32017D2261
Language: sl
Date: 2017-11-30 00:00:00
Title: Sklep Sveta (EU) 2017/2261 z dne 30. novembra 2017 o stališču, ki se zavzame v imenu Unije v Skupnem ministrskem odboru in Skupnem odboru za sodelovanje, ustanovljenima na podlagi Sporazuma o strateškem partnerstvu med Evropsko unijo in njenimi državami članicami na eni strani ter Kanado na drugi strani, v povezavi s sprejetjem poslovnika Skupnega ministrskega odbora ter mandatov Skupnega odbora za sodelovanje in pododborov

8.12.2017   
            
            
               SL
            
            
               Uradni list Evropske unije
            
            
               L 324/41
            
         SKLEP SVETA (EU) 2017/2261
   z dne 30. novembra 2017
   o stališču, ki se zavzame v imenu Unije v Skupnem ministrskem odboru in Skupnem odboru za sodelovanje, ustanovljenima na podlagi Sporazuma o strateškem partnerstvu med Evropsko unijo in njenimi državami članicami na eni strani ter Kanado na drugi strani, v povezavi s sprejetjem poslovnika Skupnega ministrskega odbora ter mandatov Skupnega odbora za sodelovanje in pododborov
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe,
   ob upoštevanju Pogodbe o delovanju Evropske unije in zlasti člena 212(1) v povezavi s členom 218(9) Pogodbe,
   ob upoštevanju predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Sporazum o strateškem partnerstvu med Evropsko unijo in njenimi državami članicami na eni strani ter Kanado na drugi strani (1) (v nadaljnjem besedilu: Sporazum) je bil podpisan 30. oktobra 2016 v Bruslju in se začasno uporablja od 1. aprila 2017.
            
         
               (2)
            
            
               Člen 27(2) in (3) Sporazuma določa Skupni ministrski odbor in Skupni odbor za sodelovanje, da se olajša izvajanje Sporazuma.
            
         
               (3)
            
            
               Člen 27(2)(b)(iv) Sporazuma določa, da Skupni ministrski odbor sprejme svoj poslovnik, člen 27(3)(c) Sporazuma pa določa, da se Skupni odbor za sodelovanje dogovori o svojem mandatu. Člen 27(3)(b)(viii) določa, da Skupni odbor za sodelovanje ustanovi pododbore, ki mu pomagajo pri opravljanju njegovih dolžnosti.
            
         
               (4)
            
            
               Člen 27(2)(b)(ii) Sporazuma določa, da Skupnemu ministrskemu odboru sopredsedujeta minister za zunanje zadeve Kanade ter visoki predstavnik Unije za zunanje zadeve in varnostno politiko. Člen 27(3)(c) določa, da Skupnemu odboru za sodelovanje sopredsedujeta en visoki uradnik iz Kanade in en visoki uradnik iz Unije.
            
         
               (5)
            
            
               Da se zagotovi učinkovito izvajanje Sporazuma, bi bilo treba sprejeti poslovnik Skupnega ministrskega odbora ter mandate Skupnega odbora za sodelovanje in njegovih pododborov.
            
         
               (6)
            
            
               Stališče Unije v Skupnem ministrskem odboru in Skupnem odboru za sodelovanje bi zato moralo temeljiti na priloženih osnutkih besedil poslovnika Skupnega ministrskega odbora ter mandatov Skupnega odbora za sodelovanje in njegovih pododborov –
            
         SPREJEL NASLEDNJI SKLEP:
   Člen 1
   1.   Stališče, ki se zavzame v imenu Unije v Skupnem ministrskem odboru EU-Kanada, temelji na besedilu poslovnika Skupnega ministrskega odbora, ki je priloženo temu sklepu.
   2.   Stališče, ki se zavzame v imenu Unije v Skupnem odboru za sodelovanje EU-Kanada, temelji na besedilih mandata Skupnega odbora za sodelovanje in pododborov, ki so priložena temu sklepu.
   Člen 2
   Ta sklep je naslovljen na Komisijo in visokega predstavnika Unije za zunanje zadeve in varnostno politiko.
   Člen 3
   Ta sklep začne veljati na dan sprejetja.
   
      V Bruslju, 30. novembra 2017
      
         
            Za Svet
         
         
            Predsednica
         
         K. SIMSON
      
   
   
      (1)  Sporazum o strateškem partnerstvu med Evropsko unijo in njenimi državami članicami na eni strani ter Kanado na drugi strani (UL L 329, 3.12.2016, str. 45).
   
      PRILOGA
      
         SKLEP SKUPNEGA MINISTRSKEGA ODBORA EU-KANADA
         z dne …
         o sprejetju poslovnika
         SKUPNI MINISTRSKI ODBOR EU-KANADA JE –
         ob upoštevanju Sporazuma o strateškem partnerstvu med Evropsko unijo in njenimi državami članicami na eni strani ter Kanado na drugi strani (v nadaljnjem besedilu: Sporazum) in zlasti člena 27 Sporazuma,
         ob upoštevanju naslednjega:
         
                     (1)
                  
                  
                     V skladu s členom 30(2) Sporazuma se deli Sporazuma začasno uporabljajo od 1. aprila 2017.
                  
               
                     (2)
                  
                  
                     Na podlagi člena 27(2)(b)(iv) Sporazuma Skupni ministrski odbor sprejme svoj poslovnik –
                  
               SKLENIL:
         Sprejme se poslovnik Skupnega ministrskega odbora, kot je določen v Prilogi.
         
            Podpisan v …, ….
            
               
                  Za Skupni ministrski odbor EU-Kanada
               
               
                  Sopredsednika
               
            
         
      
   
   
      PRILOGA
      Poslovnik Skupnega ministrskega odbora
      Naloge
      Skupni ministrski odbor opravlja naslednje naloge:
      
                  (a)
               
               
                  preuči stanje odnosov na podlagi letnega poročila, ki ga predloži Skupni odbor za sodelovanje;
               
            
                  (b)
               
               
                  pripravi priporočila v zvezi z delom Skupnega odbora za sodelovanje, vključno z novimi področji za prihodnje sodelovanje;
               
            
                  (c)
               
               
                  sprejema sklepe z odobritvijo pogodbenic Sporazuma;
               
            
                  (d)
               
               
                  pripravi priporočila o kakršnih koli sporih, ki izhajajo iz izvajanja tega sporazuma, v skladu s členom 28 Sporazuma.
               
            Predsednik, sestava in udeleženci
      
               
                  1.
               
               
                  Skupnemu ministrskemu odboru sopredsedujeta minister za zunanje zadeve Kanade ter visoki predstavnik Unije za zunanje zadeve in varnostno politiko.
               
            
               
                  2.
               
               
                  Vsaka pogodbenica Sporazuma obvesti sekretariat o sestavi svoje delegacije pred vsako sejo Skupnega ministrskega odbora.
               
            
               
                  3.
               
               
                  Sopredsednika lahko na sejo povabita strokovnjake ali predstavnike drugih organov, da na seji delujejo kot opazovalci ali da zagotovijo informacije o določeni zadevi.
               
            Seje
      
               
                  1.
               
               
                  Skupni ministrski odbor se sestaja letno ali, če okoliščine tako zahtevajo, po medsebojnem dogovoru. Seje Skupnega ministrskega odbora potekajo izmenično v Evropski uniji in Kanadi ali na kateri koli drugi lokaciji, ki jo skupaj odobrita sopredsednika, na datum, določen s skupno odobritvijo.
               
            
               
                  2.
               
               
                  Seje Skupnega ministrskega odbora potekajo za zaprtimi vrati, razen če sopredsednika v dogovoru s pogodbenicama Sporazuma odločita, da je seja javna.
               
            Sekretariat
      
               
                  1.
               
               
                  Predstavnik Evropske službe za zunanje delovanje in predstavnik ministrstva Kanade za zunanje zadeve, trgovino in razvoj delujeta skupaj kot sekretarja Skupnega ministrskega odbora. Vsa sporočila za sopredsednika in njuna sporočila se posredujejo sekretarjema.
               
            
               
                  2.
               
               
                  Sekretariat bo v obdobju pred sejami Skupnega ministrskega odbora zagotavljal redne stike, tudi prek videokonferenc, da se preučijo tematski dialogi, ki so morebiti potekali pred sklicem seje Skupnega ministrskega odbora. Vsebina teh izmenjav se vključi v dnevni red seje Skupnega ministrskega odbora.
               
            Dnevni redi sej
      
               
                  1.
               
               
                  Sekretariat pogodbenice gostiteljice Sporazuma pripravi začasni dnevni red za vsako sejo. Začasni dnevni red se skupaj z ustreznimi dokumenti pošlje pogodbenicama Sporazuma vsaj 15 delovnih dni pred začetkom seje, razen če okoliščine tega ne dopuščajo.
               
            
               
                  2.
               
               
                  Dnevni red odobrita sopredsednika, na začetku vsake seje pa ga sprejme Skupni ministrski odbor. O uvrstitvi točk, ki niso na začasnem dnevnem redu, na dnevni red odločata sopredsednika.
               
            Skupna ministrska izjava
      Pogodbenici Sporazuma odobrita izjavo Skupnega ministrskega odbora ob koncu vsake seje. Ta se objavi in lahko vključuje kakršna koli priporočila, ki jih odobrita pogodbenici Sporazuma.
      Sklepi in priporočila
      
               
                  1.
               
               
                  Skupni ministrski odbor lahko sprejema sklepe ali pripravlja priporočila, da bi dosegel cilje iz Sporazuma.
               
            
               
                  2.
               
               
                  Sklepi in priporočila Skupnega ministrskega odbora se sprejmejo s skupno odobritvijo pogodbenic Sporazuma in se na strani EU sporočijo, kot je primerno, generalnemu sekretariatu Evropske komisije, Evropski službi za zunanje delovanje, stalnim predstavništvom držav članic pri Evropski uniji in generalnemu sekretariatu Sveta EU, na strani Kanade pa ustreznim kanadskim organom.
               
            
               
                  3.
               
               
                  Sklepi se sprejmejo, ko bosta pogodbenici Sporazuma zaključili svoje notranje postopke v skladu s svojimi zakoni in predpisi.
               
            
               
                  4.
               
               
                  Sklepi in priporočila Skupnega ministrskega odbora se predložijo v dveh verodostojnih izvodih, ki ju podpišeta sopredsednika.
               
            
               
                  5.
               
               
                  V nujnih primerih se sklepi in priporočila lahko sprejmejo zunaj uradne seje Skupnega ministrskega odbora po pisnem postopku. Take sklepe in priporočila je treba sporočiti pogodbenicama Sporazuma.
               
            Stroški
      
               
                  1.
               
               
                  Vsaka pogodbenica Sporazuma krije svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na sejah Skupnega ministrskega odbora.
               
            
               
                  2.
               
               
                  Vsaka pogodbenica Sporazuma krije svoje stroške v zvezi s tolmačenjem na sejah in prevajanjem.
               
            
               
                  3.
               
               
                  Pogodbenica gostiteljica Sporazuma krije stroške organizacije sej in razmnoževanja dokumentov.
               
            Zaupnost
      Kadar pogodbenica Sporazuma Skupnemu ministrskemu odboru predloži informacije, ki so označene kot zaupne, druga pogodbenica navedene informacije obravnava kot take.
      Sprememba poslovnika
      Ta poslovnik se lahko spremeni v skladu z določbo sklepov in priporočil.
   
   
      Mandat Skupnega odbora za sodelovanje in pododborov
      SKUPNI ODBOR ZA SODELOVANJE EU-KANADA JE –
      ob upoštevanju Sporazuma o strateškem partnerstvu med Evropsko unijo in njenimi državami članicami na eni strani ter Kanado na drugi strani (v nadaljnjem besedilu: Sporazum) in zlasti člena 27 Sporazuma,
      ob upoštevanju naslednjega:
      
                  (1)
               
               
                  V skladu s členom 30(2) Sporazuma se deli Sporazuma začasno uporabljajo od 1. aprila 2017.
               
            
                  (2)
               
               
                  Na podlagi člena 27(3)(c) Sporazuma Skupni odbor za sodelovanje sprejme svoj mandat.
               
            
                  (3)
               
               
                  Na podlagi člena 27(3)(b)(viii) lahko Skupni odbor za sodelovanje ustanovi pododbore, da se omogoči razprave na strokovni ravni o ključnih področjih, ki spadajo na področje uporabe Sporazuma –
               
            ODOBRIL NASLEDNJE:
      Sprejme se mandat Skupnega odbora za sodelovanje, kot je določen v Prilogi.
      
         Podpisan v …, …
         
            
               Za Skupni odbor za sodelovanje EU-Kanada
            
            
               Sopredsednika
            
         
      
   
   
      PRILOGA
      Mandat Skupnega odbora za sodelovanje
      Naloge
      Skupni odbor za sodelovanje opravlja naslednje naloge:
      
                  (a)
               
               
                  daje priporočila za prednostne naloge glede sodelovanja med pogodbenicama Sporazuma;
               
            
                  (b)
               
               
                  spremlja razvoj strateških odnosov med pogodbenicama Sporazuma;
               
            
                  (c)
               
               
                  izmenjuje mnenja in daje predloge o vprašanjih skupnega interesa;
               
            
                  (d)
               
               
                  daje priporočila za doseganje večje učinkovitosti, uspešnosti in sinergij pri sodelovanju med pogodbenicama Sporazuma;
               
            
                  (e)
               
               
                  zagotavlja pravilno izvajanje tega sporazuma;
               
            
                  (f)
               
               
                  predloži letno poročilo o stanju odnosov Skupnemu ministrskemu odboru, ki ga pogodbenici Sporazuma objavita;
               
            
                  (g)
               
               
                  ustrezno obravnava kakršno koli zadevo iz tega sporazuma, na katero se sklicujeta pogodbenici tega Sporazuma;
               
            
                  (h)
               
               
                  ustanovi pododbore, ki mu pomagajo pri opravljanju njegovih dolžnosti. Vendar ti pododbori ne bi smeli podvajati organov, ki so že bili ustanovljeni na podlagi drugih sporazumov med pogodbenicama Sporazuma;
               
            
                  (i)
               
               
                  prouči primere, v katerih posamezna pogodbenica Sporazuma meni, da so postopki odločanja na področjih sodelovanja, ki niso urejeni s posebnim sporazumom, negativno vplivali na njene interese ali bi lahko negativno vplivali nanje.
               
            Sestava, predsednik in udeleženci
      
               
                  1.
               
               
                  Skupni odbor za sodelovanje sestavljajo predstavniki pogodbenic.
               
            
               
                  2.
               
               
                  Skupnemu odboru za sodelovanje predseduje en visoki uradnik Evropske službe za zunanje delovanje in en visoki uradnik ministrstva Kanade za zunanje zadeve, trgovino in razvoj.
               
            
               
                  3.
               
               
                  Vsaka pogodbenica Sporazuma obvesti sopredsednika o sestavi svoje delegacije pred vsako sejo Skupnega odbora za sodelovanje.
               
            
               
                  4.
               
               
                  Sopredsednika lahko na sejo povabita strokovnjake ali predstavnike drugih organov, da na seji delujejo kot opazovalci ali da zagotovijo informacije o določeni zadevi.
               
            Seje
      
               
                  1.
               
               
                  Skupni odbor za sodelovanje se sestaja letno ali v skladu s skupnim dogovorom. Seje Skupnega odbora za sodelovanje skličeta sopredsednika. Seje potekajo izmenično v Evropski uniji in Kanadi na datum, določen s skupno odobritvijo. Izredne seje Skupnega odbora za sodelovanje se lahko skličejo na zahtevo katere koli pogodbenice Sporazuma.
               
            
               
                  2.
               
               
                  Če to odobrita sopredsednika, lahko te izredne seje Skupnega odbora za sodelovanje izjemoma potekajo prek videokonference ali telekonference.
               
            
               
                  3.
               
               
                  Seje Skupnega odbora za sodelovanje potekajo za zaprtimi vrati, razen če sopredsednika v dogovoru s pogodbenicama Sporazuma odločita, da je seja javna.
               
            Sekretariat
      Predstavnik Evropske službe za zunanje delovanje in predstavnik ministrstva Kanade za zunanje zadeve, trgovino in razvoj delujeta skupaj kot sekretarja Skupnega odbora za sodelovanje. Vsa sporočila za sopredsednika in njuna sporočila se posredujejo sekretarjema.
      Dnevni redi sej
      
               
                  1.
               
               
                  Sekretariat pogodbenice gostiteljice Sporazuma pripravi začasni dnevni red za vsako sejo po posvetovanju z drugim sekretariatom. Začasni dnevni red se skupaj z ustreznimi dokumenti pošlje pogodbenicama Sporazuma vsaj 15 delovnih dni pred začetkom seje. Sopredsednika lahko, po potrebi z odobritvijo pogodbenic Sporazuma, določita drugačen časovni rok za posamezno sejo.
               
            
               
                  2.
               
               
                  Katera koli od pogodbenic Sporazuma lahko od sekretariata zahteva, naj na dnevni red uvrsti določeno točko. Začasni dnevni red vključuje vse točke, v zvezi s katerimi je sekretariat prejel tako zahtevo najpozneje 21 delovnih dni pred datumom seje.
               
            
               
                  3.
               
               
                  Dnevni red odobrita sopredsednika, na začetku vsake seje pa ga sprejme Skupni odbor za sodelovanje. O uvrstitvi točk, ki niso na začasnem dnevnem redu, na dnevni red odločata sopredsednika.
               
            
               
                  4.
               
               
                  Pogodbenici Sporazuma v obdobju pred sejami Skupnega odbora za sodelovanje zagotavljata redne stike, tudi prek videokonferenc, da se preučijo tematski in geografski dialogi, ki so morebiti potekali pred sklicem seje. Vsebina teh izmenjav se vključi v dnevni red seje Skupnega odbora za sodelovanje.
               
            Zapisnik
      
               
                  1.
               
               
                  Sopredsednika na vsaki seji povzameta sklepe, ki jih je sprejel Skupni odbor za sodelovanje. Sekretarja na podlagi teh sklepov odobrita osnutek zapisnika. Prvi osnutek zapisnika predlaga sekretar gostitelj v 15 delovnih dneh od datuma seje.
               
            
               
                  2.
               
               
                  Pogodbenici Sporazuma odobrita osnutek v 30 delovnih dneh po datumu seje ali pred datumom, ki ga pogodbenici Sporazuma odobrita. Ko pogodbenici Sporazuma odobrita osnutek zapisnika, sopredsednika ročno ali elektronsko podpišeta dva izvoda izvirnika.
               
            Priporočila
      
               
                  1.
               
               
                  Priporočila Skupnega odbora za sodelovanje se sprejmejo s skupno odobritvijo pogodbenic Sporazuma in se vključijo v skupni zapisnik. Zapisnik se na strani EU sporoči, kot je primerno, generalnemu sekretariatu Evropske komisije, Evropski službi za zunanje delovanje, generalnemu sekretariatu Sveta EU in stalnim predstavništvom držav članic pri Evropski uniji, na strani Kanade pa ustreznim kanadskim organom.
               
            
               
                  2.
               
               
                  Skupni odbor za sodelovanje pripravi povezana priporočila o kakršnih koli sporih, ki izhajajo iz izvajanja tega sporazuma. Taka priporočila se pripravijo v skladu s členom 28 Sporazuma.
               
            Letno poročilo Skupnemu ministrskemu odboru
      
               
                  1.
               
               
                  Sekretariat zagotavlja, da se letno poročilo o stanju odnosov pripravi in posreduje pogodbenicama Sporazuma vsaj 15 delovnih dni pred sejo Skupnega odbora za sodelovanje.
               
            
               
                  2.
               
               
                  Skupni odbor za sodelovanje odobri letno poročilo, ki se predloži Skupnemu ministrskemu odboru. Poročilo se nato objavi.
               
            Stroški
      
               
                  1.
               
               
                  Vsaka pogodbenica Sporazuma krije svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na sejah Skupnega odbora za sodelovanje.
               
            
               
                  2.
               
               
                  Vsaka pogodbenica Sporazuma krije svoje stroške v zvezi s tolmačenjem na sejah in prevajanjem.
               
            
               
                  3.
               
               
                  Pogodbenica gostiteljica Sporazuma krije stroške, povezane z organizacijo sej in razmnoževanjem dokumentov.
               
            Ustanovitev pododborov
      
               
                  1.
               
               
                  Skupni odbor za sodelovanje lahko ustanovi pododbore, ki mu pomagajo pri opravljanju njegovih dolžnosti. Pododbori poročajo Skupnemu odboru za sodelovanje po vseh svojih sejah in ne podvajajo organov, ki so že bili ustanovljeni na podlagi drugih sporazumov med pogodbenicama Sporazuma.
               
            
               
                  2.
               
               
                  Skupni odbor za sodelovanje lahko razpusti katerega koli od obstoječih pododborov, opredeli ali spremeni njihov mandat ali ustanovi nadaljnje pododbore.
               
            Zaupnost
      Kadar pogodbenica Sporazuma Skupnemu odboru za sodelovanje predloži informacije, ki so označene kot zaupne, druga pogodbenica navedene informacije obravnava kot take.
      Sprememba poslovnika
      Ta poslovnik se lahko spremeni v skladu s členom 27(3)(c) Sporazuma.
      Pododbori
      
               
                  1.
               
               
                  Pododbori lahko razpravljajo o izvajanju Sporazuma na področjih, ki jih pokrivajo. Razpravljajo lahko tudi o zadevah ali posebnih projektih, povezanih z ustreznim področjem dvostranskega sodelovanja, vključno z razlago Sporazuma.
               
            
               
                  2.
               
               
                  Pododbori delujejo pod vodstvom Skupnega odbora za sodelovanje. Poročajo sopredsednikoma Skupnega odbora za sodelovanje ter jima posredujejo zapisnike in sklepe v 20 delovnih dneh po vsaki seji.
               
            
               
                  3.
               
               
                  Pododbore sestavljajo predstavniki pogodbenic Sporazuma.
               
            
               
                  4.
               
               
                  Pododbori lahko na svoje seje povabijo strokovnjake in se posvetujejo z njimi glede določenih točk dnevnega reda.
               
            
               
                  5.
               
               
                  Pododborom sopredsedujeta pogodbenici Sporazuma.
               
            
               
                  6.
               
               
                  Vsak pododbor odloča o tem, kako se dodelijo doložnosti sekretariatu, da se zagotovi pravočasna predložitev poročil Skupnemu odboru za sodelovanje.
               
            
               
                  7.
               
               
                  Poododbori se sestanejo, kadar to zahtevajo okoliščine, in sicer na podlagi pisne zahteve katere koli od pogodbenic Sporazuma. Vsaka seja poteka v kraju in ob času, o katerih se skupaj dogovorita pogodbenici Sporazuma. Seje lahko potekajo tudi v obliki videokonference.
               
            
               
                  8.
               
               
                  Seje pododborov potekajo za zaprtimi vrati, razen če sopredsednika z odobritvijo pogodbenic Sporazuma odločita, da je seja javna.
               
            
               
                  9.
               
               
                  Pogodbenici Sporazuma skupaj odobrita dnevni red sej pododbora.
               
            
               
                  10.
               
               
                  Pogodbenici Sporazuma skupaj pripravita osnutek zapisnika vsake seje pododbora.